**Rámcová dohoda \_\_\_\_\_\_\_\_\_\_\_\_\_\_\_\_\_**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “zákon o verejnom obstarávaní”) a ust. § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej ako „dohoda“)

medzi nasledovnými zmluvnými stranami:

1. Objednávateľ:

Obchodné meno: **Bytový podnik mesta Košice, s.r.o.**

sídlo: Južné nábrežie 13 , PSČ 042 19 Košice

v mene spol. koná: Ing. Peter Vrábel, PhD. - konateľ spoločnosti

IČO: 44 518684

DIČ: 2022722075

IČ DPH : SK2022722075

Bankové spojenie: VÚB, a.s.

Číslo účtu - IBAN: SK51 0200 0000 0030 7256 6955

Telefón / fax: +421 55 7871 301 / +421 55 7871 392

email : bpmk@bpmk.sk ,URL: www.bpmk.sk

kontaktná osoba: Ing. Adela Liptáková

1. Poskytovateľ:

Obchodné meno: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Právna forma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČ DPH : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo účtu/IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoby oprávnené jednať

v technických veciach: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón/ fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej ako „poskytovateľ“/“dodávateľ” a spolu s objednávateľom ďalej ako „zmluvné strany“)

**Článok I**

**Úvodné ustanovenie**

1. Táto dohoda sa uzatvára na kúpu tovarov, definovaných v Prílohe č.1, ktorá obsahuje bližšiu špecifikáciu tovarov, a ktorá tvorí neoddeliteľnú súčasť tejto dohody (ďalej ako „predmet dohody“ alebo predmet plnenia“)**,pre potreby objednávateľa a potreby objektov v správe objednávateľa, v súlade s obsahom tejto rámcovej dohody a v súlade s výzvou na predloženie ponuky v rámci postupu verejného obstarávania podľa § 117 zákona o verejnom obstarávaní.** Dohoda je výsledkom verejného obstarávania v zmysle zákona o verejnom obstarávaní. Objednávateľ na obstaranie predmetu tejto dohody použil postup verejného obstarávania zákazky s nízkou hodnotou podľa § 117 zákona o verejnom obstarávaní.
2. Poskytovateľ týmto prehlasuje, že je spôsobilý dohodu uzatvoriť a plniť záväzky z nej vyplývajúce.
3. Zmluvné strany sa dohodli, že v prípade akéhokoľvek sporu medzi nimi budú tento riešiť v prvom rade vzájomnými rokovaniami za účelom dosiahnutia spoločnej dohody. Pokiaľ zmluvné strany nedospejú aj napriek vzájomnej snahe k dohode a vyčerpajú všetky možnosti mimosúdneho vyriešenia sporu, je ktorákoľvek zmluvná strana oprávnená domáhať sa svojich práv návrhom na príslušný súd.

**Článok II**

**Predmet dohody**

1. Poskytovateľ sa za podmienok dohodnutých v tejto rámcovej dohode (v ďalšom texte len „dohoda“) zaväzuje dodať objednávateľovi dohodnutý tovar v požadovanom počte:
	* dávkovače a zásobníky na hygienický materiál naraz, v lehote do 1 mesiaca od dátumu doručenia objednávky,
	* ostatný hygienický a čistiaci materiál na základe čiastkových objednávok objednávateľa a previesť na objednávateľa vlastnícke právo k tovaru.
2. Predmet plnenia – tovar je bližšie špecifikovaný v prílohe č.1 tejto dohody, tvoriacej neoddeliteľnú súčasť tejto dohody.
3. Predmetom zákazky bude dodávka tovaru uvedeného v Prílohe č.1 vrátane dopravy na distribučnú adresu uvedenú v objednávke, prípadne aj iný materiál alebo tovar, ktorý je minimálne rovnakej akosti, rovnakého druhu, rovnakej koncentrácie určeného na rovnaké použitie v rovnakej alebo nižšej cene ako tovar uvedený v Prílohe č.1 vrátane dopravy na distribučnú adresu uvedenú v objednávke.
4. **Počty tovarov sú orientačné, pre verejného obstarávateľa nie sú záväzné a môžu sa meniť v závislosti od aktuálnych potrieb verejného obstarávateľa**.
5. Poskytovateľ je povinný riadne a včas poskytnúť predmet plnenia a odovzdať ho objednávateľovi v súlade s ustanoveniami dohody a jednotlivými objednávkami objednávateľa.
6. Objednávateľ je povinný riadne a včas poskytnutý predmet plnenia prevziať a zaplatiť poskytovateľovi dohodnutú cenu stanovenú v súlade s dohodou a príslušnou objednávkou.
7. Predávajúci sa zaväzuje, že dodaný tovar je certifikovaný schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.

**Článok III**

**Kúpna cena, platobné podmienky**

1. Jednotkové ceny za predpokladaný predmet plnenia sú stanovené na základe cenovej ponuky poskytovateľa vo verejnej súťaži na zákazku v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov a sú uvedené v prílohe č. 1 tejto dohody, ktorá tvorí jej neoddeliteľnú súčasť.
2. Cena predmetu plnenia zahŕňa všetky ekonomicky oprávnené náklady poskytovateľa spojené s dodaním dávkovačov a zásobníkov (bez montáže), dodaním čistiacich a hygienických potrieb vrátane dopravy na miesto určenia.
3. Cena jednotlivých položiek tovaru, ktoré tvoria predmet dodávky podľa tejto dohody je bližšie špecifikovaná v Prílohe č. 1 vrátane dopravy tejto dohody spôsobom **(cena v € bez DPH / MJ, cenu spolu v € bez DPH za predpokladané množstvá a cenu spolu za celý predmet zákazky v € bez DPH)**.
4. Objednávateľ je povinný zaplatiť cenu za dodaný tovar na základe faktúry vystavenej poskytovateľom a doručenej objednávateľovi. Poskytovateľ vystaví faktúru k 15. dňu a k poslednému dňu v mesiaci za dodávky v príslušnom období. Poskytovateľ vo faktúre urobí sumarizáciu dodávok za každú distribučnú adresu. Súčasťou faktúry bude aj dodací list poskytovateľa, ktorý musí obsahovať: špecifikáciu a množstvo tovaru, distribučnú adresu, dátum dodania tovaru, čitateľné meno preberajúcej osoby za objednávateľa a jej podpis. Faktúra musí mať všetky náležitosti daňového dokladu v súlade s príslušnými právnymi predpismi. Splatnosť každej faktúry je 60 dní odo dňa doručenia faktúry objednávateľovi, pokiaľ nebude na faktúre uvedený neskorší termín splatnosti.
5. Jednotlivé čiastkové ceny predmetu zmluvy podľa cenovej ponuky predávajúceho v zmysle čl. III. sú záväzné počas celej doby platnosti tejto zmluvy. K cene bude pripočítaná suma DPH platná v čase zdaniteľného obchodu.
6. Objednávateľ je povinný zaplatiť cenu dodaného tovaru bezhotovostne, prevodom zodpovedajúcej peňažnej sumy na účet poskytovateľa uvedený v záhlaví tejto dohody. Za deň splnenia peňažného záväzku objednávateľa sa považuje deň pripísania zodpovedajúcej peňažnej sumy na účet poskytovateľa. Objednávateľ nebude poskytovať preddavky a zálohy na plnenie dohody.
7. V prípade, že faktúra nebude po vecnej a formálnej stránke správne vyhotovená alebo nebude obsahovať všetky náležitosti alebo údaje podľa príslušných právnych predpisov platných v SR alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.
8. Faktúra sa považuje za zaplatenú dňom odpísania fakturovanej sumy z účtu objednávateľa.
9. Poskytovateľ nie je oprávnený previesť práva a povinnosti vyplývajúce pre neho z tejto dohody, objednávok ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto dohodou alebo s plnením záväzkov podľa tejto dohody. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto dohodou.

**Článok IV**

**Dodacie podmienky**

1. V súlade s príslušnými ustanoveniami tejto dohody sa predmet plnenia na základe tejto dohody bude realizovať formou písomnej objednávky objednávateľa adresovanej poskytovateľovi (ďalej len „objednávka“), a to podľa aktuálnych potrieb objednávateľa na poskytnutie jednotlivých častí predmetu tejto dohody.
2. Objednávku bude objednávateľ zasielať poskytovateľovi e-mailom - osobe oprávnenej jednať za poskytovateľa uvedenej v záhlaví tejto dohody.
3. Poskytovateľ je povinný bezprostredne - obratom od doručenia objednávky od objednávateľa potvrdiť príjem a akceptáciu objednávky, a to rovnakou formou, akou bola objednávka doručená poskytovateľovi (e-mailom). Potvrdením objednávky zo strany poskytovateľa sa považuje objednávka za akceptovanú, s tým, že poskytovateľ je povinný dodať objednávateľovi predmet dohody podľa príslušnej objednávky na dohodnutom mieste poskytnutia v dobe poskytnutia, ktorá je 5 pracovných dní od potvrdenia prijatia a akceptácie objednávky a objednávateľ takto objednaný predmet plnenia/objednávky prevezme a zaväzuje sa zaň zaplatiť dohodnutú cenu.
4. V prípade, ak poskytovateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v ods. 3 tohto článku dohody, objednávky, považuje sa druhý pracovný deň po doručení riadne vystavenej objednávky poskytovateľovi, za deň potvrdenia a akceptácie.
5. O odovzdaní a prevzatí tovaru podpíšu zmluvné strany písomný preberací protokol, ktorým sa pre účely tejto dohody považuje dodací list poskytovateľa.
6. Nebezpečenstvo škody na tovare prechádza na objednávateľa okamihom jeho protokolárneho odovzdania a prevzatia.
7. V prípade, že hrozí, že poskytovateľ nedodá objednaný tovar v dohodnutej lehote a v dohodnutom počte, je poskytovateľ povinný o tejto skutočnosti písomne informovať objednávateľa bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň dodania tovaru.
8. Predávajúci sa zaväzuje dodať kupujúcemu na vlastné náklady predmet zmluvy riadne a včas, v súlade s právnymi predpismi, technickými normami **a podmienkami tejto zmluvy,** v požadovanej kvalite, množstve, cene, technickej špecifikácii, v termíne a na miesto dodania, **spolu s dokumentáciou vzťahujúcou sa na tovar (KBÚ, záručný list, návod na použitie v slovenskom alebo českom jazyku a pod.).**

**Článok V**

 **Miesto plnenia**

1. Miestom plnenia predmetu dohody je miesto stanovené na základe príslušnej objednávky – tzv. „distribučná adresa“, ktorými sú:
* Distribučná adresa č.1: BPMK s.r.o., Južné nábrežie 13, 042 19 Košice, sklad MTZ
* Distribučná adresa č.2: Zdravotné stredisko KVP, Cottbuská 13, 040 23 Košice
* Distribučná adresa č.3: Zdravotné stredisko Ťahanovce, Americká trieda 17, 040 13 Košice
* Distribučná adresa č.4: Hlavná 68, 040 01 Košice
* Distribučná adresa č.5: Good Angels aréna, Pri jazdiarni 1, 040 01 Košice
* Distribučná adresa č.6: Historická radnica, Hlavná 59, 040 01 Košice
* Distribučná adresa č.7: Veľká sála Historickej radnice (kino Slovan), Hlavná 232/59A, 040 01 Košice
1. Presný zoznam distribučných adries spolu s kontaktnými údajmi na kontaktné osoby na jednotlivých distribučných adresách je uvedený v prílohe č.2, ktorá tvorí neoddeliteľnú súčasť tejto dohody.

**Článok VI**

 **Sankcie**

1. V prípade omeškania poskytovateľa s dodaním alebo poskytnutím objednaného predmetu plnenia podľa tejto dohody v lehotách (termínoch) uvedených v článku IV tejto dohody a v príslušnej objednávke, je objednávateľ' oprávnený fakturovať poskytovateľovi zmluvnú pokutu vo výške 0,05% ceny predmetu plnenia uvedenej v príslušnej objednávke, a to za každý, aj začatý deň omeškania, čím nie je nijako dotknutý nárok objednávateľa na náhradu škody.
2. Zmluvné strany sa zaväzujú zaplatiť za každý deň prekročenia zjednaného termínu splatnosti ktoréhokoľvek peňažitého záväzku úrok z omeškania vo výške 0,05% z neuhradenej čiastky do jeho zaplatenia.

**Článok VII**

**Zodpovednosť za škodu**

1. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto dohody, je povinná nahradiť škodu tým spôsobenú druhej zmluvnej strane. Za škodu sa považuje skutočná škoda, ušlý zisk a náklady vzniknuté poškodenej zmluvnej strane v súvislosti so škodovou udalosťou.
2. Zmluvná strana, ktorá porušila svoju povinnosť alebo akýkoľvek záväzok vyplývajúci z tejto dohody, sa môže zbaviť zodpovednosti na náhradu škody, ak preukáže, že k porušeniu povinnosti alebo akéhokoľvek záväzku vyplývajúceho z tejto dohody došlo v dôsledku okolností vylučujúcich zodpovednosť v zmysle § 374 zákona č. 513/1991 Zb. Obchodný zákonník v znení neskorších predpisov.

**Článok VIII**

**Zodpovednosť za vady a záruka**

1. Poskytovateľ zodpovedá za bezchybné poskytovanie predmetu plnenia tejto dohody (bez akýchkoľvek právnych a iných vád predmetu plnenia) ako aj za to, že dodávanie predmetu plnenia vykonáva v súlade so všeobecne záväznými právnymi predpismi Slovenskej republiky.
2. Poskytovateľ poskytuje na predmet plnenia záruku v rozsahu 24 mesiacov. Záručná doba začína plynúť odo dňa prevzatia predmetu plnenia objednávateľom. Počas záručnej doby vzniká objednávateľovi právo požadovať a poskytovateľovi povinnosť bezplatne odstrániť vzniknuté vady bez ďalšej úhrady nákladov.
3. Poskytovateľ zodpovedá za vady, ktoré má tovar v okamihu, keď prechádza nebezpečenstvo škody na tovare na Objednávateľa v zmysle tejto dohody, a to aj v prípade, keď sa vada stane zjavnou až po tomto okamihu. Poskytovateľ zodpovedá takisto za vadu, ktorá vznikne na tovare aj po okamihu uvedenom v predchádzajúcej vete, ak táto vada vznikne v dôsledku porušenia povinností Poskytovateľa v zmysle tejto dohody. Poskytovateľ sa zodpovednosti za vadu tovaru zbaví, len pokiaľ preukáže, že ju nespôsobil.
4. Objednávateľ je povinný u poskytovateľa písomne reklamovať vadu poskytnutého plnenia bez zbytočného odkladu po jej zistení najneskôr do konca platnosti záruky na plnenia podľa ods. 2. tohto článku dohody. Poskytovateľ je povinný začať s odstraňovaním reklamovanej vady bez zbytočného odkladu a zabezpečiť jej odstránenie bez zbytočného odkladu alebo v dobe dohodnutej zmluvnými stranami podľa závažnosti a rozsahu vady. Zmluvné strany sa dohodli, že v prípade ak je poskytovateľ v omeškaní s odstránením vady/vád počas záručnej doby o viac ako 30 dní, objednávateľ je oprávnený do tejto zmluvy odstúpiť.
5. Záručná doba sa predlžuje o dobu, ktorá uplynie odo dňa nahlásenia vady objednávateľom až po deň jej odstránenia.
6. Záručné odstránenie vád sa vykonáva bez nároku na úhradu akýchkoľvek súvisiacich nákladov poskytovateľa.

 **Článok IX**

**Trvanie dohody**

1. Dohoda sa uzatvára na dobu určitú, a to do 31.12.2021 alebo do vyčerpania finančného limitu, resp. celkovej ceny predmetu plnenia vo výške ......... € bez DPH, podľa toho, ktorá skutočnosť nastane skôr.

**Článok X**

 **Záverečné ustanovenia**

1. Akékoľvek zmeny tejto dohody vyžadujú písomnú formu dodatkov k tejto dohode a súhlas obidvoch zmluvných strán. Táto dohoda môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Dohoda je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto dohode neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov právneho poriadku platného na území SR.
3. Poskytovateľ sa zaväzuje zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy objednávateľa. Záväzok zachovávať mlčanlivosť trvá neobmedzenú dobu po nadobudnutí účinnosti tejto dohody a je nevypovedateľný. Týmto záväzkom mlčanlivosti nie je dotknuté zverejnenie tejto dohody ako povinne zverejňovanej dohody.
4. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto dohodou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto dohody.
5. Zmluvné strany zhodne záväzne vyhlasujú, že sú oprávnené uzavrieť túto dohodu, a že táto dohoda nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany zhodne záväzne vyhlasujú, že sa s touto dohodou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto dohody plniť, pričom zmluvné strany na znak toho, že táto dohoda je určitá, zrozumiteľná a zodpovedá ich slobodnej vôli, vlastnoručne podpísali túto dohodu prostredníctvom svojich oprávnených zástupcov. Zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnenia na webovej stránke objednávateľa ([www.bpmk.sk](http://www.bpmk.sk)).
6. Na účely tejto zmluvy sa za riadne doručenú považuje každá zásielka zaslaná zmluvnej strane na adresu uvedenú v tejto zmluve, a to aj v prípade, keď si ju dotknutá zmluvná strana ako adresát odmietne prevziať, alebo márnym uplynutím odbernej lehoty (v tomto prípade sa za deň doručenia považuje deň, v ktorom uplynula odberná lehota). V prípade, že adresát nie je známy, adresa nie je skutočná, alebo sa zásielku z akéhokoľvek dôvodu nepodarí doručiť  druhej zmluvnej strane, právne účinky doručenia nastávajú dňom, kedy sa zásielka vrátila späť odosielateľovi .
7. Zmluvné strany sa dohodli, že ak poskytovateľ poruší svoju povinnosť dodať predmet zákazky definovaný v čl. II. tejto zmluvy riadne a včas, považuje sa to za podstatné porušenie tejto zmluvy, ktoré zakladá právo objednávateľa odstúpiť od tejto zmluvy.
8. Neoddeliteľnou súčasťou tejto dohody sú:

Príloha č.1 – Cenová ponuka - súpis položiek tovaru pre potreby objednávateľa a potreby objektov v správe objednávateľa, vrátane dopravy.

Príloha č.2 – Distribučné adresy a kontaktné dohody

v \_\_\_\_\_\_\_\_, dňa \_\_\_\_\_\_\_\_\_\_\_\_\_\_\_ v \_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_

 Za objednávateľa: Za poskytovateľa:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_